અત્રે ઉલ્લેખનીય છે કે ૧૨૫ કરોડની વસ્તીવાળા આ દેશમાં માંડ ૩.૫૦ કરોડ કરદાતા છે. અને તેમાંથી ૮૯ ટકા લોકો તેમની વાર્ષિક આવક પાંચ લાખથી ઓછી બતાવે છે. અેટલે કે માંડ ૧૧ ટકા લોકો તેમની આવક પાંચ લાખથી વધુ હોવાની જાહેરાત કરે છે. આવા આંકડા હાસ્યાસ્પદ લાગે છે. જ્યારે બીજી તરફ દેશમાં ગત વર્ષે મંદી હોવા છતાં દેશના ૨૨ લાખથી વધુ નવી મોંઘી કાર ખરીદવામાં આ‍વી હતી. ત્યારે સ્પષ્ટ થાય છે કે આવા લોકો કર ચુકવતા નથી. તેથી તેમની સામે પગલાં લેવામાં આવે તે જરૂરી છે.